Hyvät katsojat! Tervetuloa Herra käyttää lääkäriä -ohjelmaan!
Olen näissä jaksoissa puhunut addiktioista eli riippuvuuksista.
Olemme käyneet läpi erilaisia riippuvuuden mekanismeja -
ja mielihyväkeskuksen roolia siinä. Teimme testin, -
jossa voit testata itsesi, oletko ehkä riippuvainen -
ja kärsitkö riippuvuussairaudesta. Tämä on mielenkiintoinen asia -
ja sitä kannattaa itsekin tykönään tutkia.
Sitten on toinen asia eli väärinkäyttö.
Täytyy muistaa, että riippuvuus ja väärinkäyttö ovat eri asioita.
Niitä ei pidä sotkea toisiinsa.
Väärinkäyttö tarkoittaa mielialaan ja kehoon vaikuttavien aineiden -
väärää käyttöä tai yliannostelua.
Kaikki väärinkäyttäjät eivät siis ole riippuvaisia.
Addiktio on pitkän ajan kuluessa kehittynyt mahdottomuus -
pienentää päihteen annosta tai lopettaa sen käyttö.
Tällä tavalla se diagnosoidaan. Se on sille tunnusomaista.
Väärinkäyttöä taas on satunnainen ryyppyilta, -
johon liittyy sekä nousuhumalan riemua että kammottava krapula.
Tässä ei ole kyseessä riippuvuus. Se muodostuu vasta silloin, -
kun alkoholia pitää juoda tauotta jopa pakonomaisesti -
vieroitusoireiden pelossa, -
ja tapa rajoittaa elämää pysyvästi.
Krapula on oikeastaan pelastava enkeli väärinkäyttäjälle.
Se estää juomaputken ja krapula useimmille tuleekin.
On kuitenkin alle 10 % ihmisparkoja, -
joille geneettisistä syistä ei tule krapulaa -
tai krapula tulee ennen humalaa aineenvaihdunnasta johtuen.
Tämä on monille japanilaisille pelastava enkeli.
Eskimoille ja intiaaneille ei tule krapulaa -
ja heille tämä geneettinen asia on tuhoisaa.
Väärinkäyttäjä voi lopettaa tai vähentää päihteen käyttöä -
kamalien krapuloiden tai muiden harmien takia.
Riippuvainen päinvastoin jatkaa -
päihteen käyttöä haitoista piittaamatta.
Tähän liittyy vahvasti perinnöllisiä asioita.
Aiemmin puhuttiin riippuvuudesta runsasenergiseen ruokaan, -
joka vaikuttaisi nykytutkimusten mukaan olevan riippuvuussairaus.
Meillä on tyyppi 2 miesalkoholismi, joka on ilmeisesti riippuvainen.
Alkoholilla hoidetaan serotoniinin puutetta, -
koska alkoholi irrottaa serotoniinia hermostosta.
He juovat, koska enemmän serotoniinia tuo hyvän olon.
Tämä on hyvin mielenkiintoinen asia.
Otan tässä esimerkin siitä, miten yhteiskunta voisi näihin vaikuttaa.
Koska riippuvuudet ovat yhteiskunnallisesti -
ja kansanterveydellisesti hyvin tuhoisia, -
varsinkin alkoholi ja nikotiini suurimpina Suomessa, -
niin miten yhteiskunta, poliitikot ja oikeuslaitos näihin suhtautuvat.
Alkoholista tiedämme, että saatavuus ja hinta ratkaisevat, -
paljonko sitä juodaan, ja sehän on nykyään bisnestä.
Itse asiassa tänään 29.9.2020 Alkon historia päättyi -
ja Altia yhdistyi norjalaiseen firmaan.
Se on pörssissä ja nykyään bisnestä. Aikaisemmin Alkokin pyrki -
sekä myymään että estämään tuotteen myyntiä -
ja teki hienoa ja merkittävää tutkimusta.
Valitettavasti sekin lopetettiin -
vuonna 1995 uuden alkoholilain mukana.
Yhteiskunnalla on sormensa pelissä, -
koska se tienaa paljon alkoholi- ja tupakkaverosta ja pyrkii -
tekopyhästi sekä myymään sitä että keräämään verorahoja -
ja samalla varjelemaan kansanterveyttä.
Aika skitsofreeninen tilanne.
Viimeisin esimerkki yhteiskunnan oudosta käytöksestä tässä on -
tämä kevytsavukejupakka.
Monet muistavat kevytsavukkeiden markkinoille tulon.
Syynä oli tupakoinnin vähentyminen. Tupakantuottajat huolestuivat, -
loppuuko tupakointi tervan ja nikotiinin takia.
Siksi keksittiin kevytsavukkeet.
Asiaan perehtyneet tietävät, että nikotiini on näytelmän konna.
Nikotiini aiheuttaa sen riippuvuuden.
Se on itse asiassa yhtä voimakas kuin heroiiniriippuvuus.
Tätä eivät monet usko, mutta niin se vain on.
Kun puhumme aivosairauksista, on hyvä myös muistaa, -
että tupakka on kiistatta Alzheimerin taudin riskitekijä, -
joka tässä vahvistettiin muutama kuukausi sitten.
Se liittyy tähän asiaan eli riippu- vuuksiin ja muistisairausriskeihin.
No, mitä tämä kevytsavukejupakka tarkoittaa?
Nythän voidaan sanoa, että kyseessä on eräänlainen joukkomurha, -
kun keksittiin kevytsavukkeet.
Tupakkafirmat pyrkivät lisäämään tupakan käyttöä ja myyntiä -
keksimällä kevytsavukkeet. He tiesivät tarkkaan, mitä tekivät.
Heidän käytöksensä on ikään kuin joukkomurhan valmistelua.
Siitä ovat juristit yrittäneet saada näitä firmoja vastuuseen.
Suomessa erityisesti siviilioikeuden emeritusprofessori -
Erkki Aurejärvi on tässä tehnyt hyvää työtä.
Tupakkafirmat joutuivat oikeuden päätöksellä USA:ssa luovuttamaan -
salaiset pöytäkirjansa julkisiksi ja paljastui, -
mitä kulissien takana puuhailtiin.
Tutkimuksen mukaan 70 % Suomen tupakoitsijoista pitää -
tervaa ja nikotiinia vaarallisina.
Tervaa ja nikotiinia sisältäviä savukkeita polttaa -
noin 10 % kuluttajista tämän tutkimuksen mukaan.
Silloin ajateltiin, että asia hoidetaan siten, -
että saataisiin lisää asiakkaita kevytsavukkeiden avulla.
Saataisiin 60 % lisää asiakkaita kevytsavukkeita myymällä.
Kevytsavukehuijaus tehtiin niin, että kysyttiin aina, -
mitä mieltä tupakoitsijat ovat savukkeiden terveyshaitoista.
Näin iskettiin siihen myyttiin, että saatiin haitat minimoitua, -
kun selvitettiin, mikä tupakoitsijoita tässä huoletti.
Tutkimuksissa selvitettiin, mitkä savukkeiden ainesosat olivat -
kuluttajien mielestä vaarallisia. 70 % nimesi tervan ja nikotiinin.
Siksi alettiin kehittää vähätervaisia kevytsavukkeita.
Jos katsotaan rikoslain pykäliä, niin silloinen toimenpide -
lisätulojen saamiseksi täyttäisi tunnusmerkistön -
törkeästä henkeen tai terveyteen kohdistuvan rikoksen valmistelusta.
Lääk. lis. Matti Rimpelä kuvasi HS:ssa 5.10.1975 -
tätä tupakkayhtiöiden menettelyä näin: -
"Lääketieteellinen tieto on muutettu myyntivaltiksi. -
Miksi tupakkamainokset saavat vieläkin harhauttaa?"
"Tässä tilanteessa on tupakka- teollisuus lähtenyt myymään -
ns. kevyempiä, puhtaampia 'tehok- kaamman suodattimen' savukkeita."
Tupakkateollisuuden päämäärä oli selvä: -
täytyy saada tupakoitsijat ja ennen kaikkea lapset uskomaan, -
että tutkimalla on saatu vaarattomia, jopa terveellisiä savukkeita.
Se tehtiin sillä tavalla, että tupakkaan laitettiin filtterit.
Tervaa ja nikotiinipitoisuutta testaava tupakointikone ohitti sen.
Se oli vähän samanlainen kuin Volkswagenin dieselhuijaus.
Lääkäri Matti Rimpelä julkaisi jo vuonna 1972 -
teoksen 40-kertainen kompensaatio.
Tupakkakone osoitti, että kevyt- savukkeet ovat muka terveellisiä.
Tupakoitsijat ottivat sitten usein sen filtterin pois -
saadakseen tarpeeksi nikotiinia, ja tervaa tuli moninkertaisesti.
Rimpelä otti esiin 40-kertaisen kompensaation, -
niin itse asiassa sitä tuli sieltä monta kertaa enemmän.
Tupakkateollisuus pyrki siis häikäilemättä voiton maksimointiin.
Rimpelän mukaan polttajasta itsestään riippuen saatiin -
40-kertainen vaihtelu savukkeesta hengitettävien aineiden määrään.
Kyseessä oli siis huijaus, mittaus- menetelmän ongelmien hyväksikäyttö.
Kuluttajien harhautuminen perustui savukkeiden suunnitteluun.
Tästä käytiin oikeutta.
Hovioikeuden tiivistämä näyttö olisi antanut aiheen esitutkintaan.
Esitutkinnan jälkeen näytön olisi kuulunut ylittää syytekynnys.
Sama näyttö oikeudenkäynnissä olisi johtanut ankariin tuomioihin.
Rikosnimikehän oli törkeä terveyden vaarantaminen, -
törkeän pahoinpitelyn yritys, törkeä pahoinpitely, murhayritys/murha
No, tästä ei tullut mitään, -
koska Suomessa tätä ei viety ylimpään oikeusasteeseen.
Sanottiin vaan valtakunnansyyttäjän toimistosta, -
että heistä tupakkayhtiöt eivät ole syyllistyneet rikoksiin.
Alkokin saa myydä viinaa ja autokauppiaat autoja.
Tämä on erittäin lapsellinen näkemys.
Tämä olisi pitänyt puida loppuun asti.
Valitettavasti Suomessa korkeat oikeuslaitoksen edustajat saavat -
tehdä vääriä/perustelemattomia ratkaisuja ilman virkasyytteen vaaraa.
Se loppui siihen. Tämä auttaa ymmärtämään -
yhteiskunnan skitsofreenisen roolin tässä, -
kun se pyrkii maksimoimaan hyödyn myös tupakan myynnistä.
Nytkin nykyhallitus päätti korottaa tupakkaveroa -
ja tienaa sieltä lisää rahaa.
Tästä mielenkiintoisesta asia- kokonaisuudesta kannattaa lukea -
Erkki Aurejärven blogista. Osoite on ruudulla.
Silloin ymmärtää, miten riippuvuus- vyyhteen on kietoutunut -
myös yhteiskunta, oikeuslaitos ja veronkerääjä.
Nämä ovat siis erittäin mielen- kiintoisia asioita, kun nähdään, -
miten ihmisiä johdatellaan ja manipuloidaan aika helposti.
Näissäkin asioissa on hyvä vähän tutkia taustoja.
Ala itse ajatella ja ymmärrä, ponnistele, hanki tietoa, -
ja opiskele, että sinua ei vedetä nenästä.
Meillä on paljon intressipiirejä, jotka ovat poliittisia -
ja kiinnostuneita bisneksen tekemisestä.
No, takaisin näihin riippuvuuksiin.
Tupakasta voisi sanoa vielä sen, -
että nythän 10 % jää ensimmäisestä henkosesta koukkuun saman tien.
Tässäkin tavoitteena on kevytsavukkeiden tavoin -
rohkaista nuoria kokeilemaan ns. vaarattomia savukkeita, -
joista sitten tuli moninkertaisesti tervaa posket lommolla vedettäessä.
Näin meitä huijataan eikä oikeuslaitos tunnu siitä välittävän.
No, takaisin näihin riippuvuuksiin. Miten riippuvuus tunnistetaan?
Miten tunnistat riippuvaisen henkilön?
No, se ei ole kovin vaikeaa.
Nimittäin hän harrastaa -
keinoja kaihtamatonta aineen hankkimista.
Lisäksi riippuvaisella on -
tavaksi tullut hallitsematon ja vaarallinen käytös.
Normaalia käyttäytymistä ja elämää laiminlyödään -
ja kaikki keskittyy aineen käyttöön ja hankintaan.
Hänellä on ihmissuhdevaikeuksia -
ja vihamielisyyttä niitä kohtaan, jotka huomauttavat ongelmasta, -
koska hän ei itse koe sitä ongelmaksi.
Hän ei kykene lopettamaan aineen käyttöä -
haitoista huolimatta (työpaikan tai kumppanin menettäminen).
On puhuttu 5 A:n miehestä, joka sitten rapistuu.
Hiukan humoristisesti on 5 A:n miehestä sanottu, -
että hänellä on akka, auto, ammatti, asema ja aivot.
Se tuhoaa ne kaikki tällä riippuvuudellaan siitä piittaamatta, -
että kaikki menee katuojaan. Riippuvuus on niin voimakas.
Muita tunnusmerkkejä on aineen piilottaminen.
Muistan yhden tutun, jolla oli taipumus alkoholin käyttöön.
Kävin kerran hänen kanssaan ravustamassa.
Menimme rantaan, astuimme veneeseen ja laitoimme rapumertoja.
Hän ehdotti vielä käyntiä "tuolla". Hänellä oli Koskenkorva-pullo -
piilossa halkoliiterissä, ja sieltä sitten otti naukut.
Tämmöinen aineen piilottaminen on hyvin tyypillistä.
Salailevaa käytöstä esiintyy.
Sitten valehtelua päihtyneenä tulleiden vammojen syystä.
Erilaisia mustelmia ja vammoja näkyy.
Tämä on joskus jopa koomista.
Olen paljon liikkunut erinäisissä virkamiespiireissä.
Kokeneena päihdelääkärinä -
paljon päihdeongelmaisia hoitaneena näen heti taustaongelman.
Kun jollakin johtajalla on silmät mustana -
ja hän sanoo kompastuneensa eteismattoon, -
niin ei silmät ihan sillä tavalla tule mustaksi.
Näkee heti, että on erilaisia vammoja ja mustelmia -
ja koetetaan selittää niiden syntyä.
Sitten on tulehtuneita haavoja.
Päihdeongelmaisten/ suurkuluttajien haavat -
paranevat yleensä hyvin hitaasti.
Mistä se johtuu? Kun tulee märkivä haava, -
runsaasta alkoholista johtuu, -
että valkosolut ja muut immuuni- järjestelmän osat, -
joiden pitäisi putsata ja hoitaa haava, ovat tavallaan humalassa.
Valkosolujen solukalvot eivät toimi kunnolla. Haava märkii eikä parane.
Sitten loppuvaiheessa on ulkoasun merkittävä muutos ja epäsiisteys.
Tämä on loppuvaiheen merkki. Usein alkava suurkuluttaja/heroinisti -
voi olla ihan tiptop kunnossa eikä sitä tunnista passikuvasta.
Tunnusomaista on kohtuuton riskien ottaminen aineen hankkimiseksi.
Sitten ikävä riskien ottaminen päihtyneenä.
Hurjastellaan autolla. Ikävä kyllä nuorison piirissä tätä esiintyy.
Ostetaan BMW tai muu nopea auto, joka ei ole ihan kunnossakaan.
Sitten ajetaan kesäyönä kaasu pohjassa puuhun, -
ja koko seurue menehtyy.
Tällaista riskien ottamista nousu- humalassa esiintyy aika paljon.
Se on se nousuhumalan euforia. Alkoholi on siitä kiero aine, -
että ensimmäinen vieroitusoire on laskuhumala.
Sitten pitää saada lisää. Laskuhumalan kurja tunne -
ja matala verensokeri ovat itse asiassa ensimmäinen vieroitusoire.
Alkoholi on myös sikäli kiero, että se on hyvä anksiolyytti, -
parempi kuin diapam. Siksi sitä käytetään -
ja käytetään valitettavasti yhdessä diatsepaamin kanssakin.
Se on siis kova anksiolyytti, nopeasti koukuttava kiero aine.
Sitä käytetään nopeaan ongelma- ratkaisuun tai rentoutumiseen.
Siitä ei sitten hyvää seuraa.
Mitä ne vieroitusoireet sitten ovat?
Sanoin, että laskuhumala on jo ensimmäinen vieroitusoire, -
mutta riippuvaisen vieroitusoireet ovat paljon kovempia.
Ne alkavat, kun ainetta ei enää saada.
Olen sairaalatyössä nähnyt paljon niitä, jotka tulevat leikkaukseen -
kaikki kunnossa ja sitten muutaman päivän kuluttua leikkauksesta -
alkaa hurja näytelmä osastolla, -
kun tulee delirium päälle alkoholin puutteesta.
Suurkuluttajan vieroitusoireet ovat vakavia asioita.
Siellä on aivojen rakenne ja solukalvot muuttuneet.
Semmoinen henkilö tarvitsee alkoholia niin kuin auto bensaa.
Kun se ei saa alkoholia, -
alkaa tulla aika kammottavia ja vaarallisia vieroitusoireita.
Kun ainetta ei saada, vieroitus- oireita ovat rauhattomuus, -
ärsyyntyminen, vapina, pahoin- vointi, oksentelu, väsymys, -
ruokahaluttomuus (syöminen jää) ja sitten tulee harhoja.
Nähdään ja kuullaan usein aika pelottavia ja kammottavia ääniä, -
joita käytännössä jopa juostaan suorastaan pakoon.
Joudutaan hyvin vaaralliseen tilanteeseen.
Vieroitusoireet voivat tappaa.
Kovissa vieroitusoireissa pitkän ryyppäämisen jälkeen -
kuolleisuus on 5-10 % hoidosta huolimatta.
Ne ovat erittäin vakavia asioita, -
ja näiden hoidossa vaaditaan paljon asiantuntemusta ja ymmärrystä.
Muistan erään tapauksen, jossa henkilö tuli ulkomailta.
Hän oli ollut myyntireissulla pari kuukautta.
Vaimo toi miehen lääkäriin. Oli ollut outoja oireita keittiössä.
Sanoin suoraan, että tässä on alkava delirium, ns. juoppohulluus.
He naureskelivat, mutta käskin palata iltapäivällä.
He onneksi tulivat, ja hänet toimitettiin hoitoon.
Tämän tunnistaminen ja lähettäminen valvottuun hoitoon ovat tärkeitä.
Jos on käyttänyt pitkään ja säännöllisesti alkoholia -
tai bentsodiatsepiineja eli diapamia ja tms., -
ja käyttö lopetetaan yhtäkkiä tai ilman valvottua hoitoa, -
niin se on vaarallista. Katkaisu pitää aina hoitaa -
erikoistuneessa vieroitusyksikössä, ja se vaatii aina valvotun hoidon.
Ns. alkoholin katkaisu on 3-5 vrk, -
mutta diatsepamin sekakäytössä se on 4 viikkoa valvottua hoitoa.
On tehtävä hoitosopimus ja sitouduttava siellä oloon.
Usein nämä häipyvät, jos hoitosopimusta ei ole.
Suosittelen hoitosopimusta ja sitoutumista 4 viikon hoitoon -
suljetulla osastolla, jos on vaikea alkoholin -
ja bentsodiatsepiinin sekakäyttö. Näin voi tulos olla hyvä, muuten ei.
Muuten se jää vain tuhannen ryypyn huolloksi ja taas tullaan takaisin.
No, hoito on näissä nykyään ihan vakiintunut.
Kuten sanoin, se edellyttää asiantuntemusta.
Katkaisuhoito on yleensä hoitoyksi- kössä 3-30 vrk päihteestä riippuen.
Myllyhoito on hyvä tai vastaava. Se on 3 kk.
Kristilliset hoitojärjestelmät ovat hyviä.
Valitettavasti aina rahanpuutteen tullessa hyvät hoidot kriisiytyvät.
Niihin ei anneta maksusitoumuksia, mikä on huono asia.
Sitten pitäisi mielenterveys- ongelmat diagnosoida ja hoitaa.
Se on erittäin tärkeää. Lääkkeitä on. On antabusta.
Sitä voi harkinnan mukaan käyttää.
Itse olen asentanut sadoille antabuskapseleita ihon alle.
Toisilla se toimii, toisilla ei.
Sitten on naloksoni ja naltreksoni ja revia, -
joka vie alkoholista euforian eli mielihyvän tunteen pois.
Se on hyvin mielenkiintoinen hoito, -
mutta mielihyvä häipyy kaikesta muustakin eikä se sovi kaikille.
Ei ole hyvä, että revian kanssa sanotaan, että voi juoda, -
kun ei siitä kostu mitään. Minusta se ei ole kaikkein paras keksintö.
Aina tarvitaan tukihenkilö. Se on ihan välttämätön.
Sen pitää olla entinen alkoholisti. Muuten mistään ei tule mitään.
Alkoholistin jutut ovat tuhat ja yksi satua.
Entisille alkoholisteille valehtelu ei uppoa.
Diakoniatyö. Pitää hankkia asunto. Ei kadulla voi toipua.
Työpaikka pitäisi järjestää tavalla tai toisella, -
jotta pääsisi takaisin normaaliin elämään.
Hoidon jälkeisen seurannan minimi on 1,5 vuotta.
Puhutaan, että nyt on asia hoidettu kun oli 3 päivää katkolla.
No, ei sitä ole hoidettu mihinkään. Tukihenkilön kanssa minimi 1,5 v.
AA sopii joillekin pysyvästi.
Tämän lisäksi aina yksilöllinen räätälöinti.
Al-Anon-järjestelmä huomioi omaiset ja läheisriippuvaiset.
Lastensuojelua ei pidä unohtaa. Perheen lasten asiat -
tulee saattaa järjestykseen.
Päihderiippuvuus on siis krooninen sairaus, -
joka muuttaa sairaalloisesti aivoja.
Hoito on pysyvä, monimutkainen ja sisältää retkahduksia.
Nämä on kaikki hyväksyttävä. Jos lähtee päihdealalle työhön, -
täytyy olla varsin paksu nahka, että kestää retkahduksia.
Kaikki eivät sitä kestä, mutta ne pitää kestää, -
koska lopulta tulos on hyvä.
Oli katko 5. tai 10., niin se voi olla se positiivisesti ratkaiseva.
Hoito tosiaan myös riippuu usein käytetystä aineesta, -
mutta periaatteessa mielihyvä- keskusmekanismi on sama.
On tärkeää kaikkien muistaa, että jos joku sanoo, -
että toivottomaan ei kannata satsata. Yritetty on, ei tule mitään.
Ei se niin ole. Riippuvuuden hoito on vaikeaa, mutta se kannattaa.
On tieteellisesti todistettu, että panos-tuotos on hyvä.
Professori Mikko Salaspuro aikanaan laski, -
että hoitoon sijoitettu euro tuottaa 5 euron hyödyn yhteiskunnalle.
Hoitojärjestelmiä ei pidä vieroksua vaan kehittää ja vahvistaa.
Jokainen sijoitettu euro tuottaa siis yhteiskunnalle 5 euron voiton.
Miten se on mahdollista? No, onhan se.
Jos ei saada maksusitoumusta esim. 2 000 euron katkolle, -
niin juominen jatkuu ja joudutaan haimatulehduksessa teholle, -
mikä maksaa 20 000 euroa. Ymmärrät, mistä säästö tulee.
Näihin pitää ammattimaisesti suhtautua.
Pitää hankkia tietoa ja hoitaa nämä ymmärryksellä ja kärsivällisyydellä -
ja opettaa myös riippuvaisia tajuamaan, mistä on kyse.
Mikä aivoissa on vikana ja miksi en pääse tästä eroon.
Ymmärrys ja tieto ratkaisevat näitä ongelmia.
Ja tietysti ennaltaehkäisyä päihdepolitiikalla.
Kiitos, että olit mukana Herra käyttää lääkäriä -ohjelmassa!
Ensi jaksossa jatkamme vielä lisää tästä kiinnostavasta aihepiiristä.
Tekstitys: Tuula-Riitta Virrankare